Document ID: /roh_data/filtered/Announcements_Sagogn.jsonl.gz/21

Radunonza communala
Gliendisgis, ils 15 da zercladur 2020 allas 20.00 en halla plurivalenta
Tractandas
Beinvegni
Elecziun dils dumbravuschs
Protocol dalla radunonza communala dils 10-12-2019
Rapport e quen annual 2019
Quen annual per igl onn da scola 2018/19 dil consorzi da scola superiura scolaviva
Cunvegna pertuccont dretgs d'utilisaziun d'aua
Elecziun substitutiva Cussegl da scola
Orientaziuns
Varia
Gemeindeversammlung
Montag, 15. Juni 2020 um 20.00 Uhr in der Mehrzweckhalle
Traktanden
Begrüssung
Wahl der Stimmenzähler
Protokoll der Gemeindeversammlung vom 10.12.2019
Jahresbericht und Jahresrechnung 2019
Jahresrechnung für das Schuljahr 2018/19 des Oberstufenschulverbandes scolaviva
Vereinbarung betreffend Wassernutzungsrechte
Ersatzwahl Schulrat
Orientierungen
Varia
Sagogn, ils 29 da matg 2019	La suprastonza communala
	Der Gemeindevorstand
Messadi radunonza communala dils 15-06-2020
4.	Rapport e quen annual 2019
Il quen siara cun in gudogn da frs. 521’368.96, quei tier entradas da frs. 4'625'913.74 ed expensas da frs. 4'104'544.78. Ils detagls dil quen da vischnaunca sco era ulteriuras informaziuns anfleis vus el cudischet aschuntau.
PROPOSTA: La suprastonza communala propona d’approbar il quen annual 2019.
5.	Quen annual per igl onn da scola 2018/19 dil consorzi da scola superiura scolaviva
Il quen annual 2018/19 cun las cefras detagliadas anfleis vus ell’annexa 1. Las expensas muntan sin frs. 1'357'018.37. La vischnaunca da Sagogn ei separticipada als cuosts cun frs. 280'762.42.
PROPOSTA: La suprastonza communala propona d’approbar il quen annual 2018/19 dalla scola superiura.
6.	Cunvegna pertuccont dretgs d'utilisaziun d'aua
Sin basa d’ina cunvegna cun la vischnaunca politica Sagogn e la vischnaunca burgheisa Sagogn fa la vischnaunca Laax dapi igl 1 da schaner 1984 diever dall’aua dallas duas fontaunas A e B el territori Fuorcla sin territori communal da Falera. Quei contract per il dretg dallas fontaunas ei currius ora ils 31 da december 2014. L’aua vegn denton aunc adina nezegiada dalla vischnaunca Laax. Denter la vischnaunca burgheisa Sagogn e la vischnaunca Falera ei ina dispeta giuridica davart la proprietad vid las fontaunas A e B pendenta tier la dertgira federala.
La vischnaunca Sagogn retrai ina part dall’aua da beiber ord las fontaunas el territori Val Runs. La tschaffada ch’ei vegnida construida da niev igl atun 2012 schai dapi lu niev sin territori cummunal da Laax e vegn menada naven dalla tschaffada ella combra d’aua Val Runs 2 (Sagogn).
Las retratgas d’aua succedan pil mument senza basa legala sufficienta. Ei schai egl interess dad omisduas vischnauncas da segirar la retratga d’aua per lur provediment cun aua da beiber durablamein e da serrar giu las regulaziuns contractualas necessarias per ina retratga dall’aua sin liunga vesta. Las suprastonzas communalas da Laax e Sagogn san suenter liungas contractivas presentar ina sligiaziun che satisfa als interess d’omisduas vischnauncas e ch’accumplenescha las cundiziuns da rama giuridicas ch’ein oz valeivlas.
Sch’ins va da quei ano che las retratgas d’aua vicendeivlas ein equivalentas eis ei da pagar neginas indeminisaziuns vicendeivlas per il nez dall’aua. Vid quei semidass era nuot sche la dertgira federala approbass la protesta dalla vischnaunca Falera ed aboless la decisiun dalla dertgira administrativa Grischuna dils 17 da december 2019 suenter la quala la proprietad vid las fontaunas Fuorcla A e B ei vegnida renconuschida alla vischnaunca burgheisa Sagogn.
La radunonza communala Sagogn e la vischnaunca burgheisa Sagogn han fatg dependent la realisaziun dalla senda da tschemas ella vischnaunca Laax dad ina regulaziun giuridicamein valeivla pertuccont il diever dalla fontauna el territori Val Runs. Cun la cunvegna avon maun vegn quella cundiziun ademplida. La vischnaunca Laax sa conceder il diever d’aua el territori Val Runs alla vischnaunca Sagogn sulettamein cun ina concessiun. Ina impurtaziun el register funsil ei sulettamein pusseivla tier relaziuns giuridicas dil dretg privat sco dretgs da fontauna privats ni dretgs da retrer aua. La vischnaunca Laax ei sedeclarada promta da pli tard vuler menar tractativas davart ina midada dil cunfin da vischnaunca communabel el territori Val Runs.
PROPOSTA: La suprastonza communala propona d’approbar la cunvegna, concessiun da dretgs pertuccont diever d’aua per il provediment cun aua da beiber Sagogn – Laax el territori Runs a Sagogn ed el territori Fuorcla.
7.	Elecziun substitutiva Cussegl da scola
Suenter otg onns sco commembra dil Cussegl da scola ha Nathalie Casutt inoltrau sia demissiun sin la fin digl onn da scola 2019/20. En quels otg onn ha ella viu ed influenzau projects da gronda purtada e muntada sco per exempel la construcziun dalla casa da scola nova ni l’introducziun dil plan d’instrucziun 21. Sco actuara dil Cussegl da scola ha ella scret dabia protocols. Cun sias enconuschientschas professiunalas ha ella saviu purtar informaziuns medicinalas e savida che ha adina puspei habilitau il Cussegl da scola da prender decisiuns fundadas en certs cass singuls. Il Cussegl da scola engrazia da cor a Nathalie Casutt per siu engaschi el Cussegl da scola Sagogn duront biars onns.
Sin la tscherca d’in remplazzament per la perioda d’uffeci currenta 2018 – 2021 ha il Cussegl da scola anflau Claudia Pfister Fässler. Era ella dispona cun sia scolaziun ed experientscha professiunala dallas meglieras premissas per la lavur dil gremi. Claudia Pfister Fässler ha frequentau la scola primara a Breil, suenter absolviu il gimnasi a Mustér e lu studegiau geografia, scienzas naturalas ed etnoligia all’universitad da Turitg. Sco assistenta d’agid, collaboratura da projects scientifics, menadra da projects ed sco davos menadra da museum tier il Museum Regiunal Surselva ha ella saviu rimnar differentas e custeivlas experienzas. Cun la scola Sagogn ei ella colligiada entras siu um ch’instruescha tier nus sco persuna d’instrucziun specialisada en sport sco era entras ses treis affons ch’ein per part gia obligai dad ir a scola. Il Cussegl da scola ei perschuadius ch’il Cussegl da scola vegn cumpletaus fetg bein cun Claudia Pfister Fässler.
PROPOSTA: La suprastonza communala propona d’eleger Claudia Pfister Fässler sco commembra dil Cussegl da scola per il cuoz restont dalla perioda d’uffeci 2018 – 2021.
Botschaft Gemeindeversammlung vom 15.06.2020
4.	Jahresbericht und Jahresrechnung 2019
Die Rechnung schliesst mit einem Gewinn von CHF 521’368.96 bei Gesamterträgen von CHF 4'625'913.74 und Gesamtaufwänden von CHF 4'104'544.78. Die Details zur Gemeinderechnung sowie weitere Informationen erhalten Sie in der beiliegenden Broschüre.
ANTRAG: Der Gemeindevorstand beantragt, die Jahresrechnung 2019 zu genehmigen.
5.	Jahresrechnung für das Schuljahr 2018/19 des Oberstufenschulverbandes scolaviva
Die Jahresrechnung 2018/19 mit den detaillierten Zahlen finden Sie im Anhang 1. Der Aufwand beläuft sich auf CHF 1'357'018.37. Die Gemeinde Sagogn beteiligt sich an diesen Kosten mit CHF 280'762.42.
ANTRAG: Der Gemeindevorstand beantragt, die Jahresrechnung 2018/19 der Oberstufenschule zu genehmigen.
6.	Vereinbarung betreffend Wassernutzungsrechte
Die Gemeinde Laax nutzt seit 1. Januar 1984 gestützt auf einen Quellrechtsvertrag mit der Gemeinde Sagogn und der Bürgergemeinde Sagogn das Wasser der beiden Quellen A und B im Gebiet Fuorcla auf dem Gemeindegebiet von Falera. Dieser Quellrechtsvertrag ist am 31. Dezember 2014 ausgelaufen, jedoch nutzte die Gemeinde Laax das Wasser dieser beiden Quellen weiterhin. Zwischen der Bürgergemeinde Sagogn und der Gemeinde Falera ist beim Schweizerischen Bundesgericht ein Rechtstreit über das Eigentum an den Wasservorkommen der Quellen A und B hängig.
Die Gemeinde Sagogn bezieht einen Teil des Trinkwassers ab der Quellfassung im Gebiet Val Runs. Die im Herbst 2012 neu erstellte Quellfassung steht seitdem neu auf Gemeindegebiet von Laax und wird ab der Quellfassung in die Brunnenstube Val Runs 2 (Sagogn) geleitet.
Diese Wasserbezüge erfolgen derzeit ohne rechtsgenügliche Grundlagen. Es liegt im Interesse beider Gemeinden, den Wasserbezug für ihre Trinkwasserversorgungen auf Dauer sicherzustellen und die notwendigen vertraglichen Regelungen für einen langfristigen Wasserbezug für die Trinkwasserversorgung abzuschliessen. Die Gemeindevorstände Laax und Sagogn können nach langwierigen Verhandlungen eine Lösung präsentieren, die den Interessen beider Gemeinden gerecht wird und die heute geltenden rechtlichen Rahmenbedingungen erfüllen.
Ausgehend davon, dass der gegenseitige Wasserbezug gleichwertig ist, sind keine gegenseitigen Entschädigungen für die Wassernutzung zu bezahlen. Daran würde sich nichts ändern, falls das Schweizerische Bundesgericht die Beschwerde der Gemeinde Falera gutheissen und das Urteil des Verwaltungsgerichts Graubünden vom 17. Dezember 2019 aufheben sollte, wonach das Eigentum an den Quellen Fuorcla A und B der Bürgergemeinde Sagogn zugesprochen worden ist.
Die Gemeindeversammlung Sagogn und die Bürgergemeinde Sagogn haben die Umsetzung des Projektes Baumwipfelpfad in der Gemeinde Laax von einer rechtsverbindlichen Regelung der Nutzung der Quelle im Gebiet Val Runs abhängig gemacht. Mit der vorliegenden Vereinbarung wird diese Bedingung erfüllt. Die Gemeinde Laax kann der Gemeinde Sagogn die Wassernutzung im Gebiet Val Runs ausschliesslich durch Konzession erteilen. Eine grundbuchliche Regelung ist ausschliesslich privatrechtlichen Rechtsverhältnissen wie privaten Quellrechten oder Wasserbezugsrechten vorbehalten. Die Gemeinde Laax hat sich bereit erklärt, spätere Verhandlungen über eine Verschiebung der gegenseitigen Gemeindegrenzen im Gebiet Val Runs aufzunehmen.
ANTRAG: Der Gemeindevorstand beantragt, die Vereinbarung, Einräumung von Wassernutzungsrechten für die Trinkwasserversorgung Sagogn – Laax im Raum Runs in Sagogn und im Raum Fuorcla anzunehmen.
7.	Ersatzwahl Schulrat
Nach acht Jahren im Schulrat reichte Nathalie Casutt auf Ende des Schuljahres 2019/20 die Demission ein. In diesen Jahren hat sie so weitreichende und gewichtige Vorhaben wie den Neubau unseres Schulhauses oder die Einführung des Lehrplans 21 miterlebt und mitgestaltet sowie als Aktuarin des Schulrats x Protokolle verfasst. Aufgrund ihres beruflichen Hintergrunds konnte sie ausserdem medizinische Informationen und Wissen einbringen, was den Schulrat immer wieder in bestimmten Einzelfällen zu fundierten Entscheiden befähigte. Der Schulrat dankt Nathalie Casutt herzlich für ihr Engagement und ihren langjährigen Einsatz im Schulrat Sagogn.
Auf der Suche nach einem Ersatz für die laufendende Amtsperiode 2018 – 2021 wurde der Schulrat in Claudia Pfister Fässler fündig. Auch sie verfügt über beste Voraussetzungen, sich dank ihrer Ausbildung und beruflichen Erfahrung aktiv in die Arbeit des Gremiums einbringen zu können. Claudia Pfister Fässler hat in Brigels die Primarschule besucht, anschliessend in Disentis das Gymnasium absolviert und studierte an der Universität Zürich Geographie sowie Umweltwissenschaften und Ethnologie. Als Hilfsassistentin, wissenschaftliche Projektmitarbeiterin, Projektleiterin und zuletzt Museumsleiterin beim Museum Regiunal Surselva konnte sie verschiedene wertvolle Erfahrungen sammeln. Mit der Schule Sagogn ist sie über ihren Ehemann, welcher bei uns als Fachlehrperson Sport unterrichtet, sowie über ihre drei teilweise bereits schulpflichtigen Kinder verbunden. Der Schulrat ist überzeugt, dass der Schulrat durch Claudia Pfister Fässler sehr gut ergänzt würde.
ANTRAG: Der Gemeindevorstand beantragt, Claudia Pfister Fässler für den Rest der Amtsperiode 2018 – 2021 in den Schulrat zu wählen.
Annexa 1: Quen annual scolaviva
Anhang 1: Jahresrechnung scolaviva
Annexa 2: Cunvegna pertuccont dretgs d'utilisaziun d'aua
Anhang 2: Vereinbarung betreffend Wassernutzungsrechte